ananddey/assamese-wiki-corpus huggingface dataset:
আন্দামান আৰু নিকোবৰ দ্বীপপুঞ্জ

আন্দামান আৰু নিকোবৰ দ্বীপপুঞ্জ হৈছে বংগোপসাগৰ আৰু আন্দামান সাগৰৰ সন্ধিস্থলৰ এলানি দ্বীপ মালা, আন্দামান আৰু নিকোবৰ দ্বীপপুঞ্জ ভাৰতৰ এখন কেন্দ্ৰীয় শাসিত অঞ্চল।

অঞ্চলটি ইণ্ডোনেছিয়াৰ আচেহ অঞ্চলৰ উত্তৰত অৱস্থিত, আন্দামান সাগৰে ইয়াক থাইলেণ্ড আৰু ম্যানমাৰৰ পৰা পৃথক কৰি ৰাখিছে। অঞ্চলটি দূটা দ্বীপমালা আন্দামান দ্বীপমালা আৰু নিকোবৰ দ্বীপমালাৰে গঠিত। আন্দামান উত্তৰে আৰু নিকোবৰ দক্ষিণে, আন্দামান সাগৰ দ্বীপমালাৰ পূৱত আৰু বংগোপ সাগৰ পশ্চিমত অৱস্থিত।

আন্দামানৰ নগৰ প'ৰ্ট ব্লেয়াৰ কেন্দ্ৰীয় শাসিত অঞ্চলটিৰ ৰাজধানী। অঞ্চলটিৰ ভূ কালি প্ৰায় ৮,২৫০ বৰ্গ কি.মি.। নিকোবৰ দ্বীপসমূহৰ ৰাজধানী কাৰ নিকোবৰ।

ইতিহাস

প্ৰথম জনবসতি

অতি কমেও কেইবা শতিকাৰ পৰা এই দ্বীপ মালাত মানুহে বসবাস কৰি আহিছে।
পুৰাতত্ববিদ সকলৰ মতে প্ৰায় ২,২০০ বছৰ মানৰ পৰা ইয়াত মানুহ থকাৰ প্ৰমাণ আছে, আনহাতেদি জিনীয় আৰু সাংস্কৃতিক অধ্যয়ণৰ পৰা দেখা গৈছে খিলঞ্জীয়া আন্দামানী সকল পৃথিৱীৰ আন জনসমূহৰ পৰা মধ্য প্ৰস্তৰ যুগতে আঁতৰি আহিছিল। সেই সময়ৰ পৰা আন্দামানী সকল ভাষিক, সাংস্কৃতিক আৰু সাংগঠনিক ভাবে পৃথক হৈ পৰিল।

নিকোবৰ দ্বীপৰ বাসিন্দা সকল বিভিন্ন জনসমষ্টিৰ সংমিশ্ৰণ। ইউৰোপীয় সম্পৰ্কৰ সময়ত ইয়াৰ মূল বাসিন্দা আছিল ম'ন খেমাৰ ভাষী নিকোব'ৰীজ সকল আৰু চ'ম্পেনসকল। এওঁলোকৰ আন্দামানী সকলৰ লগত কোনো সম্পৰ্ক নাছিল।

প্ৰাক উপনিবেশিক যুগ

তামিল চ'লা ৰাজ্যৰ ৰজা ৰাজেন্দ্ৰ চ'লা প্ৰথম (১০১৪-১০৪২)-এ ইণ্ডোনেচিয়াৰ সুমাত্ৰাৰ হিন্দু ৰাজ্য শ্ৰী বিজয় আক্ৰমণ কৰিবৰ বাবে আন্দামান নিকোবৰক নিজৰ নৌ সেণাৰ বাহৰ হিচাপে ব্যৱহাৰ কৰিছিল। তেওঁলোকে এই দ্বীপক তিন্ময়ত্তিভু (তামিল ভাষাত অপৰিষ্কাৰ দ্বীপ) নাম দিছিল।

১৭শ শতিকাত মাৰাঠা সকলেও এই দ্বীপসমূহক নৌবাহৰ হিচাপে ব্যৱহাৰ কৰিছিল। প্ৰখ্যাত এডমিৰেল কাঁহুজি এংগ্ৰে ইয়াতে বাহৰ পাতি নিজৰ নৌ বাহিনীৰ আধিপত্য প্ৰতিষ্ঠা কৰিছিল, এই দ্বীপসমূক ভাৰত চামিল কৰাৰ শ্ৰেয় তেওঁকেই দিয়া হয়।

উপনিবেশিক যুগ

১৭৫৫ চনৰ ১২ ডিচেম্বৰত ডেনমাৰ্কৰ ডেনিছ ইষ্ট ইণ্ডিয়া কোম্পানীয়ে নিকোবৰ দ্বীপত পদাৰ্পণ কৰে। ১৭৫৬ চনৰ ১ জানুৱাৰীত নিকোবৰ দ্বীপসমূহত প্ৰথম ডেনমাৰ্কীয় উপনিবেশ স্থাপন কৰা হয়। ইয়াৰ নাম দিয়া হয় নিউ ডেনমাৰ্ক। পাছত (১৯৫৬ চনৰ ডিচেম্বৰ) ইয়াৰ নাম ফ্ৰেডেৰিকচ দ্বীপপুঞ্জ কৰা হয় (Frederiksøerne)। ১৭৫৪ৰ পৰা ১৭৫৬লৈকে ইয়াৰ শাসন ডেনিচ ভাৰতৰ ট্ৰেংকুবাৰৰ পৰা পৰিচালনা কৰা হৈছিল। মেলেৰিয়াই মহামাৰী ৰূপ ধৰাত ১৪ এপ্ৰিল ১৭৫৯ৰ পৰা ১৯ আগষ্ট ১৭৬৮, ১৭৮৭ৰ পৰা ১৮০৭, ১৮১৪ৰ পৰা ১৮৩১ আৰু ১৮৩০ৰ পৰা ১৮৩৪ লৈ দ্বীপসমূহক কেইবাবাৰো ডেনিচ উপনিবেশিক সাম্ৰাজ্যৰ পৰা বাদ দিয়া হৈছিল। ১৮৪৮ চনৰ পৰা চিৰকাললৈ এইসমূহ ডেনিচ উপনিবেশিক সাম্ৰাজ্যৰ পৰা বাদ পৰে। এই দ্বীপসমূহক থেৰেচিয়া দ্বীপপুঞ্জ বুলি নামাকৰণ কৰিছিল। ১৯৪৫ চনৰ ৭ অক্টোবৰত দ্বীপসমূহ পুনৰ ব্ৰিটিছৰ অধীনলৈ আহে, ১১৬শ ইণ্ডিয়ান ইনফেণ্ট্ৰি বিগ্ৰেডৰ আগত থাকি যোৱা জাপানী বাহিনীয়ে আত্ম সমৰ্পণ কৰে।

তথ্য সংগ্ৰহ

শ্ৰেণী:ভাৰতৰ কেন্দ্ৰীয় শাসিত অঞ্চল‎
শ্ৰেণী:সাগৰীয় দ্বীপ
শ্ৰেণী:পোখালি
ছাৰা আলী খান

ছাৰা আলী খান(, ; জন্ম-১২ আগষ্ট ১৯৯৫) হৈছে এগৰাকী ভাৰতীয় অভিনেত্ৰী৷ তেখেতে সাধাৰণতে হিন্দী ভাষাৰ ছবিত অভিনয় কৰে৷ বলিউদৰ পৰিচিত অভিনেতাদ্বয় অমৃতা সিং আৰু ছৈয়ফ আলী খানৰ দুহিতা ছাৰা বিখ্যাত পাটাউদী পৰিয়ালৰ জীয়ৰী৷

কলম্বিয়া বিশ্ববিদ্যালয়ৰ পৰা স্নাতক ডিগ্ৰী দখল কৰাৰ পাছত ছাৰাই অভিনয়ৰ জগতত প্ৰৱেশ কৰে আৰু ২০১৮ চনত মুক্তিলাভ কৰা কেদাৰনাথ ছবিখনৰ জৰিয়তে দৰ্শক তথা সমালোচকৰ দৃষ্টি আকৰ্ষণ কৰে৷ এইখন ছবিৰ জৰিয়তে তেখেতে ফিল্মফেয়াৰৰ পৰা শ্ৰেষ্ঠ নৱাগতাৰ সন্মান অৰ্জন কৰে৷ ২০১৯ চনত তেখেত ফৰ্বছ-ইণ্ডিয়াৰ শীৰ্ষ ১০০ ছেলেব্ৰিটিৰ তালিকাভূক্ত হয়৷

প্ৰাৰম্ভিক জীৱন

১৯৯৫ চনৰ ১২ আগষ্টত ছাৰা আলী খানৰ জন্ম হয়৷তেখেতৰ জন্ম হৈছিল মুম্বাইত৷ পিতৃ আছিল ছৈয়ফ আলী খান আৰু মাতৃ হৈছে অমৃতা সিং৷ ছাৰাৰ কনিষ্ঠ ভ্ৰাতৃৰ নাম হৈছে ইব্ৰাহীম৷ছাৰাৰ অৰ্ধ-ভ্ৰাতৃ হৈছে টাইমূৰ৷ টাইমূৰ ছৈয়ফ আলী খান আৰু কৰিণা কাপুৰৰ সন্তান৷ ছাৰা এগৰাকী মুছলিম হিচাপে জন্ম হয়৷

চাৰি বছৰ বয়সত, ছাৰা আলী খানে এটা বিজ্ঞাপনত অভিনয় কৰে৷ ২০০৪ চনত ছাৰ আলী খানৰ পিতৃ-মাতৃৰ বৈবাহিক জীৱনৰ মাজত বিচ্ছেদ হয় আৰু ছাৰা আলী খানক অমৃতা সিঙে লালন-পালন কৰাৰ ন্যায়িক অভিভাৱকত্ব লাভ কৰে৷ অৱশ্যে পিতৃ আৰু জীয়ৰীৰ মাজত পাছলৈ পুনৰ্মিলনৰ জৰিয়তে বন্ধুত্বপূৰ্ণ সম্বন্ধ স্থাপিত হয়৷ ছাৰা আলী খানে কৰিণা কাপুৰৰ লগত এটা স্বাস্থ্যকৰ সম্বন্ধ অটুট ৰাখিছে৷ ছাৰাই ২০১৮ চনত কয় যে-"মই তেখেতৰ পেছাদাৰিত্বৰ গুণটো আয়ত্ত কৰিব বিচাৰোঁ৷"

কিশোৰী অৱস্থাত, ছাৰা আলী খানে নিজৰ মেদবহুলতাৰ সমস্যাৰ লগত ভালেমান যুঁজিবলগা হৈছিল৷ সেয়েহে ওজন হ্ৰাস কৰিবলৈ ছাৰাই নিজকে এক কঠোৰ দৈনন্দিন কৰ্মসূচীৰ মাজত আবদ্ধ কৰিছিল আৰু ব্যায়ামাদিত মনোনিৱেশৰ জৰিয়তে স্বাস্থ্যসন্মত হ'বলৈ প্ৰয়াস কৰিছিল৷ তেখেত polycystic ovary syndromeতো আক্ৰান্ত হৈছিল৷ তেখেতৰ ওজন বঢ়াৰ সিও এটা কাৰণ আছিল৷ নিউ ইয়ৰ্কত থকা কলম্বিয়া বিশ্ববিদ্যালয়ৰ পৰা ছাৰাই ইতিহাস আৰু ৰাজনীতি বিজ্ঞান অধ্যয়ন কৰে৷নিৰ্দিষ্ট সময়ৰ পূৰ্বেই, প্ৰায় তিনিটা বছৰৰ ভিতৰত, ২০১৬ চনত ছাৰা আলী খানে স্নাতক ডিগ্ৰী অৰ্জন কৰে৷ পাঠ্যক্ৰমৰ অৱশিষ্ট ডেৰটা বছৰ তেখেতে ওজন প্ৰশিক্ষণ গ্ৰহণ কৰে৷ ইয়াৰ পিছত তেখেত ভাৰতলৈ ঘূৰি আহে৷

মিডিয়াত

২০১৯ চনত ছাৰা আলী খানক ফৰ্বছ-ইণ্ডিয়াৰ এশগৰাকী ছেলিব্ৰেটিৰ তালিকাভূক্ত কৰা হয়৷ ৫৭.৫ মিলিয়ন ধনেৰে তেখেতে তালিকাত ৬৬তম স্থান পায়৷ ফাণ্টা, পিউমা, ভিটৰ দৰে একাধিক ব্ৰেণ্ড আৰু পণ্যদ্ৰব্যৰ বিজ্ঞাপনভিত্তিক প্ৰচাৰ-প্ৰসাৰৰ লগত তেখেত জড়িত৷

চলচ্চিত্ৰপুঞ্জী

+ চিহ্ন

মুক্তি নোহোৱা ছবি

বৰ্ষ
ছবি
চৰিত্ৰ
টোকা
২০১৮
কেদাৰনাথ
মন্দাকিনী মুক্কু মিশ্ৰ

ছিম্বা
সগুন সাথে

২০২০
লাভ আজকাল
জ' চৌহান
-
! scope="row" | কুলি নং ১
ছাৰাহ ৰোজাৰিঅ'
-
২০২১
! scope="row" style="background:#FFFFCC;" |অটৰংগী ৰে
মায়া ডুবে/সাগৰিকা শৰ্মা
আগষ্টত মুক্তি হ'ব

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
ৰমেশ পাঠক

ড° ৰমেশ পাঠক (জন্ম: ১ মে' ১৯৪২- মৃত্যু: ২৬ জানুৱাৰী ২০২১) এগৰাকী গৱেষক, অধ্যাপক, বিশ্লেষক, সাহিত্য সমালোচক, সম্পাদক, ভাষাবিদ, বৈয়াকৰণিক, নিবন্ধকাৰ আৰু বক্তা। তেখেতৰ পিতৃৰ নাম হৰেশ্বৰ পাঠক আৰু মাতৃৰ নাম শান্তি পাঠক। জন্মৰ পাছতেই তেখেতৰ মাতৃৰ মৃত্যু হয়। তেখেত হৰেশ্বৰ পাঠকৰ পঞ্চম তথা কনিষ্ঠ পুত্ৰ আছিল।

উদ্ধৃতিসমূহ

নাটক অৱস্থাৰ অনুকৰণ৷ অনুকৰণ মানুহৰ সহজাত প্ৰবৃত্তি৷ অনুকৰণ যেতিয়া কলাত্মক ৰূপত প্ৰদৰ্শিত হয় তেতিয়া ৰস সঞ্চাৰ হয় আৰু সাহিত্যৰ মৰ্যাদা লাভ কৰে৷
নাটকৰ জন্মৰ সৈতে ধৰ্মৰ সম্পৰ্ক আছে৷
পৃথিৱীৰ অন্যান্য নাটকৰ সৈতে সংস্কৃত নাটকৰ মৌলিক পাৰ্থক্য হ’ল ৰস-সৃষ্টিত৷
আধুনিক যুগ ব্যস্ত যুগ৷
একাংক নাট স্বয়ংসম্পূৰ্ণ৷ পূৰ্ণাঙ্গ নাট এখনৰ সংক্ষিপ্ত ৰূপ ই নহয়৷

উৎস

Category:লেখক
Category:অসমৰ ব্যক্তি
বিপ্লৱী (চলচ্চিত্ৰ)

বিপ্লৱী ১৯৫০ চনত মুক্তি পোৱা অসিত সেন পৰিচালিত আৰু কৃষ্ণা ফিল্মচৰ বেনাৰ কালীপ্ৰসাদ বিহানীৰ দ্বাৰা প্ৰযোজিত এখন অসমীয়া কথাছবি। বিপ্লৱী আছিল পিছলৈ বঙালী আৰু হিন্দী চলচ্চিত্ৰৰ পৰিচালক হিচাপে খ্যাতি অৰ্জন কৰা পৰিচালক অসিত সেনৰ প্ৰথম ছবি। চলাচল (বঙালী), পঞ্চতপা (বঙালী), জীৱন-তৃষ্ণা (বঙালী), মমতা (হিন্দী), বিৰাজ বহু (হিন্দী) আদি হ'ল সেনে পৰিচালনা কৰা কেইখনমান প্ৰখ্যাত ছবি।

কাহিনী

১৯৪২ চনৰ গণ আন্দোলনৰ আধাৰত ছবিৰ কাহিনী ৰচনা কৰা হৈছিল।

অভিনয়

জগতচন্দ্ৰ বেজবৰুৱা
চন্দ্ৰকান্ত ফুকন
সাৰদাকান্ত বৰদলৈ
অনুপমা ভট্টাচাৰ্য

গীত সংকলন ৱেবচাইটত বিপ্লৱীৰ গীত

তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৫০ দশকৰ অসমীয়া চলচ্চিত্ৰ
শ্ৰেণী:১৯৫০ বৰ্ষৰ চলচ্চিত্ৰ
ডলি আনোৱাৰ

ডলি আনোৱাৰ (ইংৰাজী: Dolly Anwar; জন্ম উপাধি ইব্ৰাহিম; ১ জুলাই ১৯৪৮ – ৩ জুলাই ১৯৯১) এগৰাকী বাংলাদেশী মঞ্চ, দূৰদৰ্শন আৰু চলচ্চিত্ৰ অভিনেত্ৰীৰ লগতে এগৰাকী লেখিকা আৰু 'সাতদিন' আলোচনীৰ সম্পাদিকা আছিল। ১৯৭৯ চনৰ চলচ্চিত্ৰ সূৰ্য দীঘল বাড়ীত কৰা অভিনয়ৰ বাবে তেওঁ বাংলাদেশ ৰাষ্ট্ৰীয় চলচ্চিত্ৰ বঁটাৰ শ্ৰেষ্ঠ অভিনেত্ৰীৰ সন্মান লাভ কৰিছিল।

প্ৰাৰম্ভিক জীৱন

আনোৱাৰ ৰাজনৈতিক আৰু নাৰীবাদী কৰ্মী নীলিমা ইব্ৰাহিম আৰু চিকিৎসক মহম্মদ ইব্ৰাহিমৰ কন্যা আছিল। তেওঁ জগন্নাথ কলেজৰ সাহিত্যৰ স্নাতক মহলাৰ ছাত্ৰী আছিল।

পৰৱৰ্তী সময়ত আনোৱাৰে অভিনয় ত্যাগ কৰি এটা বিজ্ঞাপন সংস্থাৰ পৰিচালিকা আৰু সাপ্তাহিক আলোচনী 'সাতদিন'ৰ সম্পাদিকা হিচাপে কাম আৰম্ভ কৰে।

ব্যক্তিগত জীৱন আৰু মৃত্যু

আনোৱাৰে ১৯৬৬ চনত প্ৰথমে এজন ছাত্ৰ নেতা ৰাজুৰ সৈতে বিবাহপাশত আবদ্ধ হৈছিল।

১৯৯১ চনৰ ৩ জুলাইত আনোৱাৰে আত্মহত্যা কৰে আৰু সেইদিনা নিশা ঢাকা মেডিকেল কলেজ আৰু হাস্পতালত তেওঁৰ মৃত্যু হয়।

তথ্যসূত্ৰ

বাহ্যিক সংযোগ

শ্ৰেণী:বাংলাদেশৰ অভিনেত্ৰী
আজ তক

আজ তক (; ) হৈছে নতুন দিল্লীস্থিত সংবাদ-গোষ্ঠী লিভিং মিডিয়া গ্ৰুপ (ইণ্ডিয়া টুডে’ গ্ৰুপ)ৰ অধীনস্থ টিভি টুডে’ নেটৱৰ্কৰ মালিকানাধীন আগশাৰীৰ ভাৰতীয় হিন্দী ভাষাৰ বাতৰি চেনেল।

ইতিহাস

১৯৯৫ চনত প্ৰথমবাৰৰ বাবে দূৰদৰ্শনৰ ডিডি মেট্ৰ’ (ডিডি)ত আজ তক সম্প্ৰচাৰিত হৈছিল। তাৰপাছত ই ১০-২০ মিনিটৰ বাতৰি অনুষ্ঠান হিচাপে সম্প্ৰচাৰিত হৈছিল। ২০০০ চনৰ ডিচেম্বৰ মাহত আজ তকে এটা সুকীয়া নিউজ চেনেলৰ ৰূপ লয় আৰু তাৰপাছত ই দেশৰ প্ৰথমটো চৌবিশ ঘ‌ণ্টাই সম্প্ৰচাৰিত হোৱা সম্পূৰ্ণ হিন্দী নিউজ চেনেল হিচাপে পৰিগণিত হয়। সেইসময়ৰ এজন এংকৰ আছিল সুৰেন্দ্ৰ প্ৰতাপ সিং৷ আজ তকৰ টেগলাইন আছিল "ইয়েহ থী খবৰ আজ তক, ইন্তেজাৰ কীজিয়ে কল তক" ।

এটা পূৰ্ণাংগ চেনেলৰ ৰূপ লোৱালৈকে ই ৫২ লাখ পৰিয়ালৰ দৃষ্টিগোচৰ লাভ কৰিছিল আৰু তেতিয়াৰে পৰা ই তিনি কোটি ঘৰলৈকে সম্প্ৰচাৰিত হোৱা চেনেল হৈ পৰিছে আৰু নিউজ চেনেলৰ ক্ষেত্ৰত ইয়াৰ দৰ্শকৰ সংখ্যা ৫৬%। ২০১৮ চনৰ ১৪ ডিচেম্বৰত আজ তকে ভাৰতৰ প্ৰথমটো হিন্দী হাই ডেফিনিশ্যন চেনেল আজ তক এইচ.ডি. মুকলি কৰে। ২০২১ চনৰ জানুৱাৰী মাহত চেনেলটো ৰিব্ৰেণ্ড কৰা হয়।

কৰ্মচাৰী

কাৰ্যবাহী কৰ্মচাৰী

অৰুণ পুৰী, ইণ্ডিয়া টুডে’ গ্ৰুপৰ অধ্যক্ষ
কল্লী পুৰী, ইণ্ডিয়া টুডে’ গ্ৰুপৰ উপাধ্যক্ষ
অঞ্জনা ওম্ কাশ্যপ কাৰ্যবাহী সম্পাদিকা
স্বেতা সিং কাৰ্যবাহী সম্পাদিকা
সুধীৰ চৌধুৰী পৰামৰ্শদাতা সম্পাদক
ছায়দ আনছাৰী পৰামৰ্শদাতা সম্পাদক
বিক্ৰান্ত গুপ্তা মুখ্য ক্ৰীড়া সম্পাদক

পূৰ্বৰ কৰ্মচাৰী

পূৰ্বৰ এংকৰসকলৰ ভিতৰত আছিল ৰোহিত চৰ্দানা আৰু সুৰেন্দ্ৰ প্ৰতাপ সিং। উদয় শংকৰে আজ তকৰ আৰম্ভ‌ণিৰ বছৰকেইটাত সংবাদ-পৰিচালক হিচাপে কাম কৰিছিল।

প্ৰভু চাওলা
অভিনন্দন ছেখৰী
পুণ্য প্ৰসুন বাজপেয়ী
বৰীয়া মজুমদাৰ
আশুতোষ ৰাণা

তথ্যসূত্ৰ

বাহ্যিক সংযোগসমূহ

আধিকাৰিক ৱেবছাইট
শ্ৰেণী:টেলিভিছন চেনেল
সাউৰি

সাউৰি প্ৰথা অসমৰ কৃষিজীৱী সমাজে খেতি কৰিবৰ সময়ত পালন কৰা প্ৰথাসমূহৰ ভিতৰত অন্যতম।

বিৱৰণ

জেঠ বা আহাৰ মাহত ন-কঠীয়া পৰা বা ন-ভূঁই ৰোৱাৰ সময়ত অসমৰ কৃষক সমাজে এই সাউৰি প্ৰথা পালন কৰে। এই সাউৰি লোৱা প্ৰথাক ঠাইবিশেষে সাউৰিয়া লোৱা বুলিও কোৱা হয়‌। কোনো কৃষকে নিজৰ কৃষিকৰ্ম অকলে কৰিব নোৱাৰিলে তামোল-পাণ দি এটা নিৰ্দিষ্ট দিনত সহায় কৰি দিবৰ বাবে গঞা ৰাইজক নিমন্ত্ৰণ জনায়। গঞা ৰাইজেও সেই নিৰ্দিষ্ট দিনটোত আহি কৃষকজনৰ পথাৰৰ সকলো কাম কৰি সহায় কৰি দিয়ে। সাউৰি লোৱা মানে একেলগে কেইবাটাও কাম সাঙুৰি লৈ কৰা। এইফালৰ পৰা হাল বোৱা, ৰোৱা, আলি দিয়া এই সকলো কাম গঞা ৰাইজে একেলগে সাঙুৰি লৈ কৰাৰ বাবেই হয়তো এই প্ৰথাটোৰ নাম সাউৰি বা সাউৰিয়া লোৱা হ'ল বুলি ঠাৱৰ কৰিব পাৰি।

বিশেষত্ব

সাউৰি এক সমন্বয়ৰ মাধ্যম। ই সমাজৰ সকলোৰে মাজত মিলা-প্ৰীতিৰ গঢ় দি সমাজখনক একত্ৰিত কৰি ৰখাত সহায় কৰে।

সহায়ক গ্ৰন্থ

গগৈ, নীলকান্ত: অসমৰ লোক-সংস্কৃতি সুুবাস

তথ্যসূত্ৰ

শ্ৰেণী:অসমৰ সংস্কৃতি
অৰুণাচল প্ৰদেশ বিশ্ববিদ্যালয়

অৰুণাচল প্ৰদেশ বিশ্ববিদ্যালয় ৰাজ্যখনৰ একমাত্ৰ ৰাজ্যিক বিশ্ববিদ্যালয়।

অৱস্থিত

বিশ্ববিদ্যালয়খন ৰাজ্যখনৰ পূব ছিয়াং জিলাৰ পাছিঘাট নামৰ ঠাইখনত অবস্থিত।

ইতিহাস

১ জুলাই, ২০২২ তাৰিখে প্ৰতিষ্ঠা কৰা ৰাজ্যখনৰ এইখন বিশ্ববিদ্যালয় একমাত্ৰ ৰাজ্যিক বিশ্ববিদ্যালয়। বিশ্ববিদ্যালয় অনুদান আয়োগ আইন ১৯৫৬ৰ ২২ নং ধাৰা অনুসৰি বিশ্ববিদ্যালয়খনে ডিগ্ৰী প্ৰদান কৰিব পাৰে। বিশ্ববিদ্যালয়খনে প্ৰয়োজনীয় সকলো অনুমোদনৰ সৈতে বিভিন্ন বিভাগসমূহ, সংযুক্ত মহাবিদ্যালযসমূহৰ জৰিয়তে বিভিন্ন পাঠ্যক্ৰম আগবঢ়াব পাৰে।

বিভাগ

বিশ্ববিদ্যালয়খনে বাণিজ্য, শিক্ষা, অৰ্থনীতি, সমাজ কৰ্ম, আৰু জনজাতীয় অধ্যয়নৰ পাঁচটা স্নাতকোত্তৰ পাঠ্যক্ৰম আগবঢ়ায় আছে। বিশ্ববিদ্যালয়ৰ লক্ষ্য হৈছে আৰ্থ-সামাজিক উন্নয়ন আৰু অৰুণাচল প্ৰদেশৰ সাংস্কৃতিক ঐতিহ্যক প্ৰচাৰ কৰা। বিশ্ববিদ্যালয়খনে নিজৰ জ্ঞানৰ জৰিয়তে সমাজ সবলীকৰণ কৰিব পৰা বুদ্ধিজীৱীক লালন-পালন কৰিবলৈ অধিক স্নাতকোত্তৰ পাঠ্যক্ৰম আৰম্ভ কৰাৰ পৰিকল্পনা কৰিছে।

তথ্যসূত্ৰ

শ্ৰেণী:বিশ্ববিদ্যালয়
কৃষ্ণ কুমাৰী কোহলী

কৃষ্ণ কুমাৰী কোহলী ১৯৭৯ চনৰ ১ ফেব্ৰুৱাৰীত জন্মগ্ৰহণ কৰা এজন পাকিস্তানী ৰাজনীতিবিদ যিয়ে ২০১৮ চনৰ মাৰ্চ মাহৰপৰা পাকিস্তানৰ ছিনেটৰ সদস্য হিচাপে কাম কৰি আহিছে। এই পদত অধিষ্ঠিত তেওঁ দ্বিতীয়গৰাকী হিন্দু মহিলা। নাৰীৰ অধিকাৰৰ বাবে আৰু বণ্ডেড লেবাৰৰ বিৰুদ্ধে চলোৱা অভিযানৰ বাবে তেওঁ পৰিচিত; আৰু ২০১৮ চনত বিবিচিৰ ১০০ গৰাকী প্ৰভাৱশালী মহিলাৰ ভিতৰত অন্যতম হিচাপে নিৰ্বাচিত হয়। নাগৰপাৰকাৰৰ এখন গাঁৱৰপৰা অহা এটা দুখীয়া কোলি পৰিয়ালত কোহলীৰ জন্ম হয়। যেতিয়া তেওঁ সৰু আছিল আৰু তৃতীয় শ্ৰেণীৰ ছাত্ৰী আছিল, উমেৰকট জিলাৰ এজন মালিকৰ মালিকানাধীন বুলি কোৱা ব্যক্তিগত কাৰাগাৰত বণ্ডেড শ্ৰমিক হিচাপে তিনি বছৰ ধৰি বন্দী কৰি ৰখা হৈছিল। মালিকৰ মাটিত আৰক্ষীয়ে অভিযান চলাইহে মুকলি কৰি দিয়া হয়। প্ৰথমতে উমেৰকোট জিলাৰপৰা আৰু তাৰ পিছত মিৰপুৰখাছ জিলাৰপৰা প্ৰাথমিক শিক্ষা লাভ কৰে। ২০১৮ চনৰ ১২ মাৰ্চত তেওঁ ছিনেটৰ হিচাপে শপত গ্ৰহণ কৰে। ৰত্ন ভগৱানদাস চাওলাৰ পিছত তেওঁ ছিনেটলৈ নিৰ্বাচিত হোৱা দ্বিতীয়গৰাকী হিন্দু মহিলা আছিল।

২০১৮ চনত বিবিচিয়ে তেওঁক বিবিচিৰ ১০০ গৰাকী প্ৰভাৱশালী মহিলাৰ ভিতৰত অন্যতম বুলি ঘোষণা কৰে।

২০২০ চনৰ কাৰাক মন্দিৰ আক্ৰমণৰ পিছত সংখ্যালঘু পূজাস্থলীত একেধৰণৰ আক্ৰমণৰপৰা হাত সাৰিবলৈ পাকিস্তানৰ ছিনেটত নতুন বিধেয়ক "ধৰ্মীয় সংখ্যালঘুৰ অধিকাৰ সুৰক্ষা বিল" উত্থাপন কৰা হয়। কিন্তু ইয়াক নাকচ কৰে জমিয়ত উলেমা-ই-ইছলাম (এফ) (জুই-এফ)ৰ চিনেটৰ আব্দুল গাফুৰ হাইদেৰিৰ নেতৃত্বত গঠিত ছিনেটৰ স্থায়ী সমিতিয়ে। কৃষ্ণ কুমাৰী কোহলীয়ে বৈঠকৰ সময়ত প্ৰতিবাদৰ ৰূপত ছিনেটৰপৰা ওলাই আহিছিল।

তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
১৭ ফেব্ৰুৱাৰী

১৭ ফেব্ৰুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৪৮তম দিন। বছৰটো শেষ হ’বলৈ এই দিনৰ পৰা মুঠ ৩১৭টা দিন (অধিবৰ্ষত ৩১৮ দিন) বাকী থাকে।

জন্ম

৬২৪ - উ জেতিয়ান, চীনৰ ঝাউ ৰাজবংশৰ সম্ৰাজ্ঞী।
১৮৯৯ - জীবনানন্দ দাস, বাংলা ভাষাৰ উল্লেখযোগ্য কবি।
১৯৫১ - মীনা আলেকজেণ্ডাৰ, ভাৰতীয় কবি, চিন্তাবিদ আৰু লেখক।
১৯৫৫ - মো য়েন, চীনা ঔপন্যাসিক আৰু চুটি গল্প লেখক।
১৯৫৯ - মিহিৰ দাস, ওড়িয়া চলচ্চিত্ৰৰ অভিনেতা।
১৯৯১ - পূজা ৰাণী বুৰা, ভাৰতীয় মিডলৱেইট বক্সাৰ।

মৃত্যু

১৯৯৩ - ৰাণী গাইডিনলিউ, ভাৰতীয় স্বাধীনতা সংগ্ৰামী।
২০০৮ - শীলা ভাটিয়া, ভাৰতীয় কবি, নাট্যকাৰ।
২০১৪ - অমৰকান্ত, ভাৰতীয় সাহিত্যিক।
২০১৫ - আশ্ৰাফুল হক, ভাৰতীয় অভিনেতা।

দিৱস

স্বাধীনতা দিৱস (কছোভা)।
বিপ্লৱ দিৱস (লিবিয়া)

তথ্য সংগ্ৰহ

শ্ৰেণী:ফেব্ৰুৱাৰী
শ্ৰেণী:ইংৰাজী বৰ্ষপঞ্জীৰ দিন
অতনু ভট্টাচাৰ্য

অতনু ভট্টাচাৰ্য (জন্ম: ১৯৬৭) অসমৰ এগৰাকী কবি, গল্পকাৰ, সম্পাদক আৰু গল্পকথক। বৰ্তমানলৈকে তেখেতৰ ৪খন কবিতাৰ পুথি, ৪খন গল্পপুথিৰ উপৰিও অন্যান্য সৃষ্টিশীলমূলক প্ৰবন্ধ সংকলন, সাক্ষাৎকাৰমূলক গ্ৰন্থ প্ৰকাশ হৈছে।

উদ্ধৃতি

বৰষুণৰ চেতাৰ
অকলে অকলে খোজ কাঢ়িলে বতাহৰ সৈতে কথা পাতিব পৰা যায়, গুণগুণাই মন ভাল লগা গানৰ দুশাৰী ওঁঠলৈ আনিব পৰা যায়, নিজক আৰু অলপ বুজিব পৰা যায়।

সৃজনীমূলক সাহিত্য প্ৰেৰণা আৰু আৰ্হি
হৃদয়ৰ নিভৃত কোণৰ পৰা কোনো তাড়না অনুভৱ নকৰাকৈয়ে যদি আপুনি কবিতা লিখিবলৈ লৈছে তেন্তে মই ক'ম- যিমান সোনকালে আপুনি কবিতা লিখিবলৈ এৰিব সিমানেই কবিতা, আপুনি আৰু পঢ়ুৱৈ সমাজ- এই তিনিওৰে প্ৰতি সুবিচাৰ কৰা হ'ব।
একধৰণৰ গভীৰ শ্ৰদ্ধা আৰু ভালপোৱা নাথাকিলে কোনো শিল্পকৰ্মৰ সৈতে কাৰো সম্পৰ্ক স্থায়ী অথবা দীঘলীয়া নহয়। আনক ক'বলৈ নহয়- নিজক ক'বলৈকে এটা সুন্দৰ আৰু শুভ উদ্দেশ্য নাথাকিলে কোনো মাধ্যম ফলপ্ৰসূ নহয়।
পৰিৱেশ্য কলাৰ কিছুমান মাধ্যমে মঞ্চৰ সন্মুখৰ এচাম দৰ্শকক আনন্দ দিয়ে, ক্ষন্তেকৰ বাবে অভিভূত আৰু আহ্লাদিত কৰে। মই বিশ্বাস কৰোঁ, সাহিত্য পঢ়ুৱৈক ওপৰে ওপৰে তৃপ্ত কৰা মাধ্যম নহয়। ই মানুহৰ অভ্যন্তৰত প্ৰৱেশ কৰে। ই স্পৰ্শ কৰে মানুহৰ মৰ্মমূল।
গ্ৰাহক হিচাপে পঢ়ুৱৈৰ একধৰণৰ পছন্দ আছে, লেখক হিচাপে আমি কিছুমান পছন্দক সঁহাৰি নজনাবও পাৰোঁ। কিন্তু মানুহ হিচাপে পঢ়ুৱৈৰ কিছু প্ৰয়োজন আছে, লেখক হিচাপে আমি সেই প্ৰয়োজনক আওকাণ কৰিব নোৱাৰোঁ।
সকলো সম্পৰ্কৰ মাজত থকা এটা সৰল সত্য হ'ল এই যে আপুনি মোক ভাল পাবলৈ হ'লে মই আপোনাৰ প্ৰতি আগ্ৰহ প্ৰকাশ কৰিব লাগিব।

বাহ্যিক সংযোগ

উৎস

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:সাহিত্যিক
ট্ৰেন্সনিষ্ট্ৰিয়াৰ নাৰী

ট্ৰেন্সনিষ্ট্ৰিয়াৰ মহিলাসকল হৈছে ট্ৰেন্সনিষ্ট্ৰিয়াত বাস কৰা বা তাৰ পৰা অহা মহিলা (ট্ৰেন্সনিষ্ট্ৰিয়া বুলিও বানানটো লিখা হ'ব পাৰে; আৰু ইয়াক প্ৰিডনেষ্ট্ৰ'ভিয়ান মল্ডাভিয়ান ৰিপাব্লিক বুলিও কোৱা হয়, আৰু সংক্ষিপ্তভাৱে কোৱা হয় পিএমআৰ)।

জনসংখ্যা

২০০৪ চনত কৰা লোকপিয়লৰ ভিত্তিত জানিব পৰা গৈছে যে ৫৫৫,০০০ লোকৰ ভিতৰত ৫৪% সদস্য মহিলাৰে গঠিত৷ ইয়াৰে ২১% মহিলাৰ বয়স ৬০ বছৰতকৈ ঊৰ্দ্ধত।

কৰ্মসংস্থান

২০০৪ চনত কৰা লোকপিয়লৰ ভিত্তিত ৩৭% মহিলাই কৰ্মসংস্থাপন লাভ কৰিছে৷ আনহাতে ১৯% মহিলা আছিল নিবনুৱা। অৱসৰপ্ৰাপ্ত মহিলাৰ সংখ্যা ৩৫%। আৰু ৫ জন ৰাষ্ট্ৰপতিৰ উপদেষ্টা (আলয়না ক্লাইউছ, নাডেজ্ডা জাবলটস্কায়া, নাটালিয়া গাৰ্বাৰ, আন্না ইয়ানচুক আৰু গালিনা ছাণ্ডুছা) ৰ কথা ক'ব পাৰি।

ট্ৰেন্সনিষ্ট্ৰিয়াৰ চহৰ আৰু জিলা (ৰিয়ান)ৰ ৰাজ্যিক প্ৰশাসনৰ মুৰব্বী হিচাপে মহিলাসকলৰ মাজত কিছু পৰিমাণে কম প্ৰতিনিধিত্ব প্ৰত্যক্ষ কৰা হয় ৷কেৱল ৰাইবনিছা জিলাৰ নেতৃত্বত এগৰাকী মহিলা থাকে৷ কিন্তু ৰাজ্য প্ৰশাসনৰ উপ-মূৰব্বীৰ পদত ব্যাপকভাৱে উপস্থাপন কৰা হয়। বৰ্তমান টিৰাছপল প্ৰশাসনত ৫ গৰাকীৰ ভিতৰত ২ গৰাকীডেপুটি, বেণ্ডেৰী প্ৰশাসনত ২ গৰাকীৰ ভিতৰত ২ গৰাকী, ৰিবনিছা প্ৰশাসনত ৩ গৰাকীৰ ভিতৰত ২ গৰাকী, ডুবাছাৰী প্ৰশাসনত ৩ গৰাকীৰ ভিতৰত ২ গৰাকী গৰাকী, ৩ গৰাকীৰ ভিতৰত ২ গৰাকী

মানৱ সৰবৰাহ

নাবালককে ধৰি ট্ৰেন্সনিষ্ট্ৰিয়াৰ কিছুমান মহিলা ঘৰুৱা হিংসা, মানৱ সৰবৰাহ আৰু বেশ্যাবৃত্তিৰ বলি হৈছে, যিবোৰ দেশৰ তিনিটা প্ৰধান সমস্যা। বেছিভাগ সময়তে সৰবৰাহ কৰা ট্ৰেন্সনিষ্ট্ৰিয়ান মহিলা আৰু ছোৱালীক তুৰস্ক আৰু সংযুক্ত আৰব আমিৰশ্বাহীলৈ অনা হয়।

তথ্যসূত্ৰ

শ্ৰেণী:দেশভেদে নাৰী
ৰুক্মিণী

ৰুক্মিণী বিদৰ্ভ বা কুণ্ডিলৰ ৰজা ভীষ্মকৰ জীয়ৰী আৰু দ্বাৰকাৰ ৰজা ভগৱান শ্ৰীকৃষ্ণৰ প্ৰধান পত্নী আছিল। কৃষ্ণৰ খ্যাতিৰ কথা শুনি ৰুক্মিণীয়ে তেওঁক মনে-প্ৰানে ভাল পাইছিল। ককায়েক ৰুক্মিৰ বন্ধু আৰু চেদীৰ ৰজা শিশুপালৰ লগত ৰুক্মিণীৰ বিবাহ থিৰ কৰিছিল। এই কথাত অসন্মত হৈ ৰুক্মিণীয়ে তেওঁক উদ্ধাৰ কৰিবলৈ গোপনে কৃষ্ণলৈ অনুৰোধ পঠিয়ায়। এই অনুৰোধত কৃষ্ণই তেওঁক হৰণ কৰি আনিছিল। ৰুক্মিণীক ধন আৰু সৌভাগ্যৰ দেৱী লক্ষ্মীৰ অৱতাৰ বুলিও গণ্য কৰা হয়।

কিংবদন্তি

কৃষ্ণই ৰুক্মিণীৰ ওপৰিও অন্য বহু নাৰীক বিবাহ কৰিছিল যদিও ৰুক্মিণীয়েই তেওঁৰ প্ৰধান পত্নী আৰু দ্বাৰকাৰ ৰাণী আছিল। যেতিয়া ৰুক্মিণীয়ে সন্তানৰ প্ৰাপ্তিৰ ইচ্ছা প্ৰকাশ কৰিছিল, তেতিয়া কৃষ্ণই তেওঁৰ গৰুড় বাহনত তুলি কৈলাশলৈ লৈ গৈছিল, আৰু তেওঁৰ পত্নীৰ ইচ্ছা শিৱৰ আগত প্ৰকাশ কৰিছিল। তেতিয়া শিৱই ৰুক্মিণীক আশীৰ্বাদ দিলে যে তেওঁ পূৰ্বে তৃতীয় নেত্ৰৰ দ্বাৰা ভষ্মীভূত কৰা কামদেৱ ৰুক্মিণীৰ গৰ্ভত নতুন অৱতাৰ হিচাপে জন্ম লাভ কৰিব। এইদৰেই প্ৰদ্যুম্নৰ জন্ম হয়। শাস্ত্ৰসমূহত উল্লেখ আছে যে ৰুক্মিণী আৰু কৃষ্ণৰ অন্যান্য পত্নীসকলে ভগ্নীৰ দৰে জীৱন নিৰ্বাহ কৰিছিল।

ভাগৱত পুৰাণ আৰু বিষ্ণু পুৰাণৰ মতে ৰুক্মিণী আৰু কৃষ্ণৰ দহজন পুত্ৰ আছিল— প্ৰদ্যুম্ন, চাৰুদেষ্ণ, সুদেষ্ণ, চাৰুদেহ, সুচাৰু, চাৰুগুপ্ত, ভদ্ৰচাৰু, চাৰুচন্দ্ৰ, বিচাৰু আৰু চাৰু। হৰিবংশৰ মতে ৰুক্মিণীৰ পুত্ৰসমূহৰ নাম হৈছে— প্ৰদ্যুম্ন, চাৰুদেষ্ণ, চাৰুচন্দ্ৰ, চাৰুগৰ্ভ, সুদংষ্ট্ৰ, দ্ৰুম, সুসেন, চাৰুগুপ্ত, চাৰুবিন্দ, আৰু চাৰুবাহু। মহাভাৰতৰ অনুষাসন পৰ্বত অন্য এখন তালিকা পোৱা যায়৷ সেই অনুসৰি ৰুক্মিণীৰ পুত্ৰসকল হৈছে প্ৰদ্যুম্ন, চাৰুদেষ্ণ, সুচাৰু, চাৰুবেশ, যশোধন, চাৰুশ্ৰবাস, চাৰুয়ষাস আৰু সম্ভু৷ বিষ্ণু পুৰাণত উল্লেখ কৰা হৈছে যে ৰুক্মিণীৰ চাৰুমতী নামৰ এগৰাকী কন্যাও আছিল।

তথ্যসূত্ৰ

গ্ৰন্থপঞ্জী

বাহ্যিক সংযোগ

Srimad-Bhagavatam: Krishna kidnaps Rukmini

শ্ৰেণী:হিন্দু দেৱী
শ্ৰেণী:লক্ষ্মী
প্ৰণয় বৰদলৈ

প্ৰণয় বৰদলৈ অসমৰ এজন সাংবাদিক, কাকতৰ সম্পাদক, পৰিবেশপ্ৰেমী, পৰ্বত আৰোহণকাৰী আৰু লেখক।

জন্ম

প্ৰণয় বৰদলৈৰ ১৯৬৪ চনত জন্ম হয়।

শিক্ষা

গুৱাহাটীৰ কটন কলেজিয়েট স্কুলৰ পৰা হাইস্কুল শিক্ষান্ত পৰীক্ষা পাছ কৰি আৰ্য মহাবিদ্যালয়ৰ পৰা স্নাতক ডিগ্ৰী লাভ কৰে।

কৰ্মজীৱন

তেখেতে 'জ্ঞানদ্বীপা' আলোচনীৰ উপ-সম্পাদকৰ পদত থকাৰ উপৰি 'আজিৰ অসম', 'আজিৰ বাতৰি', 'আমাৰ অসম', 'জনসাধাৰণ' আদি কাকতৰ উপ-সম্পাদক তথা কাৰ্যবাহী সম্পাদকৰূপে কাৰ্যনিৰ্বাহ কৰে।
বৰ্তমান দুঃসাহসিক ক্ৰীড়া সংগঠন এক্সপ্ল'ৰাৰ্ছ ৰ কাৰ্যবাহী সভাপতি ৰূপে কৰ্মৰত।
'DY 365' নামৰ নিউজ চেনেলৰ পৰিচালক সম্পাদক ৰূপে কৰ্মৰত।

গ্ৰন্থৰাজি

হিমালয়ৰ শিখৰে মাতিছে।
উত্তুংগ যোগীন।

তথ্যসূত্ৰ

শ্ৰেণী:অসমীয়া সাহিত্যিক
কাৰ্লা এলিছ

কাৰ্লা শ্ব্লেটাৰ এলিছ এগৰাকী আমেৰিকান কম্পিউটাৰ বিজ্ঞানী আৰু ড্যুক বিশ্ববিদ্যালয়ৰ কম্পিউটাৰ বিজ্ঞানৰ এমেৰিটাছ অধ্যাপিকা। মোবাইল ডিভাইচত শক্তি ব্যৱস্থাপনাত কৰা কামৰ লগতে কম্পিউটাৰ বিজ্ঞানৰ ক্ষেত্ৰখনত মহিলাৰ সংখ্যা বৃদ্ধিৰ বাবে তেওঁৰ নিষ্ঠাৰ বাবেও তেওঁ পৰিচিত। ১৯৮৭ চনত প্ৰতিষ্ঠা হোৱা মহিলা কম্পিউটাৰ বিজ্ঞানীৰ আন্তঃৰাষ্ট্ৰীয় ইমেইল তালিকা চিষ্টাৰ্চৰ অন্যতম প্ৰতিষ্ঠাপক সদস্য। এলিছ আৰু আন ১২ গৰাকী মহিলা কম্পিউটাৰ বিজ্ঞানীয়ে আৰম্ভ কৰা চিম্পোজিয়াম অন অপাৰেটিং চিষ্টেমছ প্ৰিন্সিপলছ (এছ অ’ এছ পি)ত লগ পোৱা চিষ্টাৰ্চৰ সদস্য সংখ্যা বৰ্তমান ৩০০০ৰো অধিক হৈছে।

জীৱনী

এলিছে বি.এছ. ডিগ্ৰী লাভ কৰে ১৯৭২ চনত অহাইঅ’ৰ টলেডো বিশ্ববিদ্যালয়ৰ পৰা আৰু এম.এছ আৰু পি এইচ ডি. ডিগ্ৰী ১৯৭৭ আৰু ১৯৭৯ চনত ছিয়াটলৰ ৱাশ্বিংটন বিশ্ববিদ্যালয়ৰ পৰা লাভ কৰে। তেওঁ ১৯৬৫ চনত ইউজিনৰ অৰেগন বিশ্ববিদ্যালয়ৰ কম্পিউটাৰ বিজ্ঞান অনুষদৰ সদস্যা আছিল। ১৯৭৮ চনৰপৰা ১৯৮০ চনলৈকে আৰু ১৯৮০ চনৰপৰা ১৯৮৬ চনলৈকে ৰচেষ্টাৰ এন ৱাইৰ ৰচেষ্টাৰ বিশ্ববিদ্যালয়ত আছিল। ১৯৮৬ চনত ড্যুক বিশ্ববিদ্যালয়লৈ সহযোগী অধ্যাপিকা যোগ দি, তাৰ পিছত অধ্যাপিকা আৰু বৰ্তমান এমেৰিটাছ অধ্যাপিকা হিচাপে গুচি যায়।

বঁটা আৰু সন্মান

২০১০ চনত এছ’চিয়েশ্যন ফৰ কম্পিউটিং মেচিনেৰীয়ে তেওঁক এচিএম ফেলো হিচাপে নিযুক্তি দিয়ে "মোবাইল ডিভাইচত শক্তি ব্যৱস্থাপনাৰ কৌশলৰ বাবে অৱদানৰ বাবে আৰু কম্পিউটিং সম্প্ৰদায়ৰ সেৱাৰ বাবে।"

যেতিয়া তেওঁ চি আৰ এৰ কমিটি অন দ্য ষ্টেটাছ অৱ উইমেন ইন কম্পিউটিং ৰিচাৰ্চ (চি আৰ এ-ডব্লিউ)ৰ সহ-সভাপতি আছিল, তেতিয়া তেওঁ চি আৰ এ-ডব্লিউৱে ২০০৪ চনত বিজ্ঞান, গণিত আৰু অভিযান্ত্ৰিক মেণ্টৰিঙৰ উৎকৃষ্টতাৰ বাবে দিয়া ৰাষ্ট্ৰপতিৰ বঁটা লাভ কৰে (পি এ ই এছ এম ই এম) আৰু ২০০৫ চনত ৰাষ্ট্ৰীয় বিজ্ঞান ব'ৰ্ডৰ লোকসেৱা বঁটা লাভ কৰে।

তথ্যসূত্ৰ

শ্ৰেণী:কম্পিউটাৰ বিজ্ঞানী
চালভাড' ডালি

চালভাড' ডমিনিক ফেলিপ জেচিন্ত ডালি ই ডমিনিচ, মাৰ্কুচ দে পিউবল (১১ মে', ১৯০৪ – ২৩ জানুৱাৰী, ১৯৮৯), বা অধিক জনাজাত চালভাড' ডালি , আছিল ফিগুৱেৰেচত জন্মলাভ কৰা এজন প্ৰখ্যাত স্পেনীয় কাটালান চিত্ৰশিল্পী।

ডালি কৌশলগত নক্সাত পাৰ্গত আছিল। তেখেত চাৰিয়েলিজম বা অধিবাস্তৱবাদী ধাৰাৰ অদ্ভুত অথচ চকুতলগা চিত্ৰসমূহৰ বাবে জনপ্ৰিয় হৈ পৰিছিল। ৰেঁনেচা যুগৰ শিল্পীসকলৰ প্ৰভাৱ তেখেতৰ চিত্ৰত পৰা বুলিও কোৱা হয়। তেখেতৰ সৰ্বোৎকৃষ্ট কৰ্ম, দা পাৰ্চিচ্‌টেন্স অৱ মেম'ৰী ১৯৩১ চনত সমাপ্ত হয়। তাৰ উপৰিও তেখেতৰ চলচ্চিত্ৰ, ভাস্কৰ্য আৰু আলোকচিত্ৰ গ্ৰহণতো দখল আছিল যাক বিভিন্ন ক্ষেত্ৰত আন আন বহুতো শিল্পীৰ লগত ফুটাই তুলিছিল।

ডালিৰ কল্পনাশক্তি আছিল প্ৰচুৰ, লগতে আচহুৱা আচৰণৰ প্ৰতি তেখেতৰ অহেতুক প্ৰীতি আছিল। অপ্ৰকৃতিস্থ ব্যৱহাৰ আৰু মনোযোগ আকৰ্ষণৰ বাবে কৰা ৰাজহুৱা কাম-কাজ কিছুমানে মাজে-সময়ে তেখেতৰ চিত্ৰশিল্পতকৈ অধিক প্ৰচাৰ লাভ কৰিছিল। ইয়াৰ বাবে তেখেত অনুৰাগী আৰু সমালোচকসকলৰ অপ্ৰিয়ভাজন হৈছিল।

উল্লেখযোগ্য যে এইগৰাকী চিত্ৰকৰৰ 'The Persistence of Memory' নামৰ ছবিখনৰ পৰা অনুপ্ৰাণিত হৈ অসমৰ সংগীতৰ কিম্বদন্তি ভূপেন হাজৰিকাই তেওঁৰ 'জীৱন ঘড়ীৰ প্ৰতিটো পল যেন গলি গলি গ'ল....' শীৰ্ষক গীতটি ৰচনা কৰিছিল।

জীৱন

১৯০৪ চনৰ ১১ মেত স্পেইনত চালভাড' ডালিৰ জন্ম হয়। ডালিয়ে শৈশৱতে চিত্ৰশিল্প অধ্যয়ন কৰিবলৈ লয়। ১৯১৯ চনত ডালিৰ চিত্ৰসমূহৰ প্ৰথমখন ৰাজহুৱা প্ৰদৰ্শনী হয়। ডালিৰ ১৬ বছৰ বয়সত ১৯২১ চনত মাকৰ মৃত্যু হয়। এই ঘটনাই ডালিৰ জীৱনত যথেষ্ট প্ৰভাৱ পেলায়। ১০২২ চনত ডালিয়ে মাদ্ৰিদলৈ গৈ 'Real Academia de Bellas Artes de San Fernando'ত অধ্যয়ন কৰিবলৈ লয়। এই কালছোৱাত ডালিৰ জীৱনত নানাধৰণৰ সংঘাতে দেখা দিয়ে। কিন্তু ইয়াৰ লগে লগে চিত্ৰশিল্পৰ সাধনায়ো পূৰ্ণাংগ ৰূপ পাবলৈ সক্ষম হয়। এই সময়ছোৱাতে ডালিয়ে পেৰিছত পাবলো পিকাছোৰ সান্নিধ্য লাভ কৰে আৰু পৰৰ্ৱত্তীকালৰ চিত্ৰসমূহত ইয়াৰ প্ৰভুত প্ৰভাৱ পৰা দেখা যায়।

১৯৪৯ চনত ডালি স্পেইনলৈ যায় আৰু জীৱনৰ বাকী কালছোৱা তাতে কটায়। ১৯৮০ চনত ডালিৰ স্বাস্থ্যৰ গুৰুতৰভাৱে অৱনতি ঘটে। ১৯৮২ চনৰ জুন মাহৰ ১০ তাৰিখে ৮৭ বছৰ বয়সত ডালিৰ পত্নী গালাৰ মৃত্যু হয়। গালাৰ মৃত্যুয়ে ডালিৰো জীয়াই থকাৰ স্পৃহা কমাই আনে। ইয়াৰে ফলস্বৰূপে ডালিয়ে আত্মহত্যাৰো চেষ্টা কৰা বুলি জনা যায়।
]] artist Man Ray in Paris on June 16, 1934.

১৯৮৯ চনৰ ২৩ জানুৱাৰীত হৃদযন্ত্ৰ বিকল হৈ ডালিৰ ৮৪ বছৰ বয়সত মৃত্যু হয়।

গেলাৰী

তথ্যসূত্ৰ

শ্ৰেণী:স্পেইনৰ ব্যক্তি
শ্ৰেণী:চিত্ৰশিল্পী